Gullknoppurt

Gullknoppurt (Centaurea macrocephala) er en storvokst blomst i kurvblomstfamilien.

Den er en nær slektning av andre knoppurtplanter som honningknoppurt og fagerknoppurt. Blomsten er flerårig og blomstrer med 7–10 cm store, gule blomster på en kraftig stengel. Blomstringen skjer fra juni til september. Den er viltvoksende i Kaukasus på subalpine gressmarker og i Armenia.


I Norge dyrkes den som hageplante og er en mye brukt staude. Den foretrekker næringsrik og gjerne noe leirholdig jord. Er jorda leirholdig tåler den tørke bedre. Planten trives best i sol til lett skygge og er meget populær blant humler og bier.

Gullknoppurt egner seg godt som snittblomst eller tørket som evighetsblomst. Den brukes ofte som solitærplante i hagen og er hardfør.

 Referanser 

 Eksterne lenker 


Kategori:Gule blomster
Kategori:Kurvplantefamilien
Kategori:Stauder